
ALAM sejarah
ketamadunan
manusia,
kepemimpinan
yang berkesan
tidak hanya diukur melalui
kekuatan kuasa, tetapi
juga melalui kebijaksanaan
dalam mengurus perbezaan,
membina hubungan strategik,
dan menegakkan keadilan.

Antara contoh
kepemimpinan unggul yang
direkodkan dalam al-Quran
ialah kisah Nabi Sulaiman
AS, seorang pemimpin
yang bukan sahaja memiliki
kerajaan luas, tetapi juga
keupayaan diplomatik luar
biasa.

Kisah Nabi Sulaiman bukan
sekadar catatan sejarah atau
mitos keagamaan, tetapi
satu model kepemimpinan
strategik yang terus relevan
dalam dunia moden, baik
di bidang politik, hubungan
antarabangsa, mahupun
pengurusan organisasi.

KETEGASAN YANG

BERHIKMAH

Surah An-Naml
menceritakan bagaimana
Nabi Sulaiman menangani
hubungan dengan kerajaan
Saba’ yang diperintah oleh
Ratu Balgis.

Peristiwa ini
mencerminkan prinsip
diplomasi berasaskan
kebijaksanaan, komunikasi
yang efektif dan strategi
yang berasaskan kefahaman
psikologi lawan.

Ketika menerima laporan
daripada burung hud hud
mengenai kerajaan Saba’ yang
menyembah matahari, Nabi
Sulaiman tidak bertindak
terburu-buru dengan
melancarkan serangan.

Sebaliknya, baginda
menghantar sepucuk surat
kepada Ratu Balgis dengan
mesej yang tegas tetapi penuh
hikmah:

“Janganlah kamu sombong
terhadapku, dan datanglah
kepadaku dengan berserah
diri.” (Surah An-Naml: 31)

Ayat ini memperlihatkan
Nabi Sulaiman tegas dalam
tuntutannya dan kerajaan
Saba’ harus menerima
kebenaran serta tidak
bersikap sombong.

Baginda tidak memberikan
ruang untuk Ratu Balqis
menangguhkan keputusan
atau berdolak-dalik dalam

PEMIMPIN Malaysia boleh mengambil inspirasi kisah Nabi Sulaiman

dalam membina negara yang harmoni melalui diplomasi bijaksana.

menerima kebenaran.

" Ketegasan ini
mencerminkan kebijaksanaan
seorang pemimpin dalam
memastikan keadilan
ditegakkan tanpa kompromi
terhadap prinsip utama.

Pendekatan ini
memperlihatkan tiga prinsip
utama dalam seni diplomasi:

KETEGASAN

DALAM PENDIRIAN

Dalam konteks dunia
moden, ketegasan dalam
diplomasi dapat dilihat dalam
pertahanan kedaulatan
negara, dasar luar negara,
serta pengurusan organisasi.

Sebagai contoh, dalam
hubungan antarabangsa,
pemimpin sesebuah negara
perlu tegas mempertahankan
hak dan kepentingan rakyat
mereka daripada campur
tangan asing.

Namun, ketegasan ini
bukan bermaksud kekerasan
atau keangkuhan, sebaliknya
keberanian menegakkan
kebenaran dan menjaga
kestabilan.

KEJELASAN

DALAM MESEJ

Surat yang dihantar
kepada Ratu Balqis tidak
mengandungi bahasa
berbelit atau sindiran yang
menimbulkan salah faham.

Sebaliknya, mesej yang
disampaikan adalah jelas
tanpa memerlukan tafsiran
yang kompleks.

Kejelasan dalam
komunikasi adalah kunci
dalam kepemimpinan dan
hubungan antarabangsa
untuk mengelakkan konflik
serta memastikan setiap pihak
memahami peranan dan
objektif mereka.

Dalam perundingan dan
pengurusan organisasi,
mesej yang jelas membina
kepercayaan serta
menghindari syak wasangka.

RUANG UNTUK

RUNDINGAN

Nabi Sulaiman
mengutamakan rundingan
sebelum menggunakan
kekuatan.

Meskipun memiliki tentera
hebat, baginda memilih
untuk berkomunikasi dengan
Ratu Balqis terlebih dahulu,
memberi peluang untuk
keputusan yang rasional.

Ratu Balqis sendiri tidak
bertindak terburu-buru,
sebaliknya menguji Nabi
Sulaiman dengan hadiah,
yang ditolak baginda dengan
tegas tanpa menggunakan
kekerasan serta-merta.

Dalam dunia moden,
keutamaan kepada diplomasi
membantu mengelakkan
konflik, membina hubungan
baik, mengekalkan
kestabilan, menjadikan
rundingan sebagai lambang
kebijaksanaan dan keadilan
dalam kepemimpinan.

Ketika Ratu Balgis
menerima surat tersebut,

beliau tidak bertindak

secara impulsif, sebaliknya,
bermesyuarat dengan
pembesarnya dan memilih
untuk menghantar hadiah
kepada Nabi Sulaiman sebagai
tanda uji kaji terhadap niat
sebenar baginda.

Namun, Nabi Sulaiman
dengan cepat memahami
taktik itu dan memberi
respons yang bijaksana:
“Patutkah kamu memberikan
kepadaku harta? Maka apa
yang diberikan Allah kepadaku
lebih baik daripada apa
yang diberikan-Nya kepada
kamu...” (Surah An-Naml: 36)

Di sini, baginda
menunjukkan kepekaan
dalam membaca motif pihak
lawan.

Dalam diplomasi moden,
pemimpin yang efektif bukan
sahaja bertindak berdasarkan
maklumat, tetapi juga mampu
menilai niat tersirat di sebalik
tindakan pihak lain.

Nabi Sulaiman memahami
yang hadiah tersebut
bukanlah sekadar tanda
persahabatan, tetapi ujian
untuk melihat sama ada
baginda mudah dipengaruhi
dengan kekayaan.

Dengan menolak
hadiah tersebut, baginda
menegaskan yang
kepemimpinannya bukan
berasaskan materialisme,
tetapi keadilan dan tunduk
kepada kebenaran.

KEPEMIMPINAN ILMU,

KEBIJAKSANAAN

Salah satu aspek
kepemimpinan Nabi Sulaiman
yang sering dikagumi
ialah kebolehan baginda
menyelesaikan konflik secara
adil dan bijaksana.

Kisah pertikaian dua
wanita yang berebut seorang
bayi adalah contoh klasik
bagaimana pemimpin perlu
memiliki kefahaman psikologi
dan teknik penyelesaian
masalah yang mendalam.

Dalam kisah tersebut, Nabi
Sulaiman mencadangkan
agar bayi itu dibelah dua dan
diberikan kepada kedua-dua
wanita itu.

Tindakan ini sebenarnya
adalah satu ujian psikologi,
kerana ibu kandung yang
sebenar pasti tidak sanggup
melihat anaknya dibunuh.

Keputusan ini
membuktikan yang
kepemimpinan efektif
bukan sekadar berlandaskan
kekuatan kuasa atau
undang-undang kaku,
tetapi kebijaksanaan dalam

memahami emosi dan nilai
kemanusiaan.

Prinsip kepemimpinan
Nabi Sulaiman tetap relevan
dalam dunia moden,
terutama dalam politik,
hubungan antarabangsa, dan
pengurusan organisasi.

Dalam era yang penuh
konflik dan ketidaktentuan,
pemimpin perlu menguasai
seni komunikasi diplomatik
seperti Nabi Sulaiman.
Berani tetapi tidak angkuh,
tegas tetapi tidak zalim, dan
berprinsip tetapi terbuka
kepada rundingan.

Dalam konteks Malaysia,
pemimpin boleh mengambil
inspirasi kisah baginda dalam
membina negara yang harmoni
melalui diplomasi bijaksana.

Di peringkat korporat
dan organisasi pula,
pendekatan Nabi Sulaiman
boleh dijadikan model
dalam membina budaya
kerja yang adil, komunikasi
jelas dan kepemimpinan
berorientasikan kebijaksanaan -
serta keadilan.

KEPEMIMPINAN

HIKMAH, ADIL b

Kisah Nabi Sulaiman dalam
al-Quran bukan sekadar
naratif sejarah tetapi satu
model yang mencerminkan
nilai kepemimpinan
sejati berteraskan ilmu,
kebijaksanaan, keadilan dan
komunikasi yang efektif.

Dalam dunia hari ini,
pemimpin di pelbagai
peringkat daripada ketua
negara hingga pemimpin
organisasi perlu mengambil
iktibar daripada pendekatan
Nabi Sulaiman.

Diplomasi yang bijaksana
bukan hanya berunding
dengan pihak lain, tetapi
juga tentang memahami
motif, mengurus konflik
dengan baik dan memastikan
kesejahteraan rakyat
terpelihara.

Akhirnya, kepemimpinan
yang berkesan bukan
sekadar soal kuasa, tetapi
soal bagaimana kuasa itu
digunakan untuk membawa
kebaikan kepada semua.

Prinsip yang diterapkan
oleh Nabi Sulaiman dalam
pentadbirannya membuktikan
yang pemimpin berlandaskan
hikmah dan keadilan akan
sentiasa dihormati, bukan
hanya oleh rakyat tetapi juga
sejarah.

